Max Park

Max Park (s. 28. marraskuuta 2001) on yhdysvaltalainen speedcuber, jota pidetään yhtenä kaikkien aikojen parhaista Rubikin kuution nopeusratkojista. Hän pitää hallussaan 3 × 3 -kuution ennätystä (3,13 s) ja on toisella sijalla jaetulla sen viiden ratkaisun keskivertoratkaisussa Tymon Kolasińskin kanssa (4,86 s). Park on tehnyt myös useilla muilla kuutioilla maailmanennätyksiä, kuten 4 × 4, 5 × 5, 6 × 6 ja 7 × 7. 28. tammikuuta 2023 mennessä hän on voittanut yhteensä 401 tapahtumaa World Cube Associationin kilpailuissa.

Muu elämä 
Max Park syntyi 28. marraskuuta 2001 Cerritosissa Kaliforniassa. Kun Park oli kaksivuotias, hänellä diagnosoitiin kohtalainen tai vaikea autismi ja hänen vanhemmilleen kerrottiin Parkin saattavan tarvita elinikäistä hoitoa. Parkin motoriset taidot olivat vakavasti heikentyneet hänen autisminsa vuoksi, joten hänen äitinsä Miki Park opetti Parkille ratkaisemaan Rubikin kuution, josta hän oli kiinnostunut. Park alkoi opettelemaan speedcubingia ja esiintyi myös lopulta monissa kilpailuissa. Jo toisessa kilpailussaan hän sijoittui ensimmäiselle sijalle 6 × 6 -tapahtumassa. Kilpailuissa käynti auttoi Parkia hänen autisminsa voittamisen kanssa.

Mainittavaa 

Park on yksi yhdeksästä speedcuberista, jotka ovat ratkaisseet 3 × 3 -kuution alle 5 sekunissa vähintään viisi kertaa ja yksi kahdesta speedcuberista, jotka ovat saavuttaneet vähintään viisi alle 6 sekunnin keskiarvoa viiden 3 × 3 -ratkaisun kilpailussa. Vuonna 2020 Park esiintyi Netflixin dokumentissa Kuutiotaiturit (The Speed Cubers), speedcubingia käsittelevässä elokuvassa, joka keskittyy pitkälti häneen ja Feliks Zemdegsiin.

Tärkeimmät WCA -sijoitukset

Lähteet

Aiheesta muualla 

 World Cube Associtation

Rubikin kuution nopeusratkojat
Yhdysvaltalaiset urheilijat
Vuonna 2001 syntyneet
Elävät henkilöt